
KLASA: 112-02/26-01/53
URBROJ: 251-758-07-11/1-26-76
Zagreb, 11.08.2026.

Na temelju članka 29. Statuta NASTAVNOG ZAVODA ZA JAVNO ZDRAVSTVO DR. ANDRIJA ŠTAMPAR i provedenog javnog natječaja, vršitelj dužnosti ravnatelja donosi

ODLUKU
I.

– Iva Kulušić, mag. psych.

Odabrana je za radno mjesto: Točka 6. Psiholog 3 (interni naziv), odnosno prema Uredbi o nazivima radnih mjesta, uvjetima za raspored i koeficijentima za obračun plaće u javnim službama (»Narodne novine« br. 22/24): Logoped, medicinski tehnolog, biotehnolog i biomedicinski inženjer, biolog u zdravstvu, molekularni biolog, psiholog, medicinski fizičar, fonetičar, nutricionist, defektolog/edukacijski rehabilitator/socijalni pedagog, citogenetičar koji sudjeluje u procesu dijagnostike i liječenja 3, na neodređeno vrijeme, uz probni rad u Službi za mentalno zdravlje i prevenciju ovisnosti.

II.

Ova Odluka objavit će se na oglasnoj ploči zdravstvene ustanove i mrežnoj stranici www.stampar.hr u rubrici pod nazivom „Zapošljavanja“, podrubrici „Odluke“, dana 02.09.2026. godine. Na taj način, sukladno članku 24. Temeljnog kolektivnog ugovora za zaposlenike u javnim službama (»Narodne novine« br. 29/24), svi kandidati smatrat će se obaviještenima o rezultatima natječaja.

O b r a z l o ž e n j e

NASTAVNI ZAVOD ZA JAVNO ZDRAVSTVO DR. ANDRIJA ŠTAMPAR objavio je putem Hrvatskog zavoda za zapošljavanje - Područna služba Zagreb, mrežne stranice i oglasne ploče ustanove, dana 16. lipnja 2026. godine, natječaj za popunjavanje radnog mjesta iz točke I. ove Odluke.
Na natječaj se prijavilo jedanaest (11) kandidatkinja. Jedna kandidatkinja nije uz prijavu dostavila Rješenje o priznavanju prava na obavljanje psihološke djelatnosti te nije udovoljila formalnim uvjetima natječaja i nije pozvana na daljnji postupak. Preostalih deset (10) kandidatkinja pozvano je na pisanu provjeru informatičke pismenosti i stručni razgovor. Pet (5) pozvanih kandidatkinja nije pristupilo navedenim obveznim dijelovima postupka te se, sukladno tekstu javnog natječaja, smatra da su povukle prijavu i više se ne smatraju kandidatkinjama prijavljenima na javni natječaj. Obveznim dijelovima postupka pristupilo je pet (5) kandidatkinja. Povjerenstvo za izbor kandidata za prijam u radni odnos, na temelju priloženih dokaza o ispunjavanju uvjeta, pisane provjere informatičke pismenosti te uvida stečenog tijekom stručnog razgovora, utvrdilo je da odabrana kandidatkinja u najvećoj mjeri ispunjava uvjete natječaja te posjeduje najprikladnija znanja, vještine i kompetencije za uspješno obavljanje poslova na navedenom radnom mjestu.
Stoga je odlučeno kako slijedi u dispozitivu ove Odluke.

Uputa o pravnom lijeku:
Protiv ove Odluke može se podnijeti prigovor ravnatelju NASTAVNOG ZAVODA ZA JAVNO ZDRAVSTVO DR. ANDRIJA ŠTAMPAR, 10000 Zagreb, Mirogojska cesta 16, u roku od 15 dana od dana objave ove Odluke na oglasnoj ploči, odnosno na mrežnoj stranici www.stampar.hr. Prigovor se podnosi neposredno ili putem pošte, preporučenom pošiljkom.


                                NASTAVNI  ZAVOD ZA JAVNO ZDRAVSTVO DR. ANDRIJA ŠTAMPAR


Dostaviti:
1. Kandidatima – javnom objavom - oglasna ploča i web stranica ustanove
2. Služba za ljudske potencijale i pravne poslove
3. Služba za mentalno zdravlje i prevenciju ovisnosti

Stvaramo zdraviju buducnost

